Document ID: 32004D0691

KOMISIJAS LĒMUMS
(2004. gada 7. oktobris),
ar kuru groza Lēmumu 2002/840/EK, ar ko pieņem sarakstu attiecībā uz apstiprinātām iekārtām pārtikas produktu apstarošanai trešās valstīs
(izziņots ar dokumenta numuru K(2004) 3679)
(Dokuments attiecas uz EEZ)
(2004/691/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1999. gada 22. februāra Direktīvu 1999/2/EK par dalībvalstu likumdošanas tuvināšanu attiecībā uz pārtiku un pārtikas sastāvdaļām, kas ir apstrādātas ar jonizējošo radiāciju (1), un jo īpaši tās 9. panta 2. punktu,
tā kā:
(1)
Atbilstoši Direktīvai 1999/2/EK pārtikas preci, kas apstrādāta ar jonizējošo radiāciju, nevar importēt no trešās valsts līdz tam laikam, kamēr tā nav apstrādāta ar apstarošanas iekārtu, kura ir apstiprināta Kopienā.
(2)
Apstiprināto iekārtu saraksts sākotnēji ir noteikts ar Komisijas Lēmumu 2002/840/EK (2).
(3)
Komisija no kompetentajām iestādēm attiecīgajās valstīs ir saņēmusi pieteikumus vienai apstarošanas iekārtas apstiprināšanai Turcijā un vienai Šveicē. Komisijas eksperti pārbaudīja apstarošanas iekārtas, lai noteiktu, vai tās atbilst Direktīvas 1999/2/EK prasībām, un jo īpaši - vai oficiālā pārraudzība garantē, ka tās atbilst šīs direktīvas 7. panta prasībām. Abu valstu kompetentās iestādes nodrošināja apmierinošas atbildes uz visām rekomendācijām, kuras bija iekļautas beigu ziņojumā.
(4)
Sakarā ar Ungārijas pievienošanos Kopienai 2004. gada 1. maijā šīs dalībvalsts apstarošanas iekārta vairs nav jāiekļauj Lēmuma 2002/840/EK pielikumā. Šī iekārta tiks pievienota sarakstam, kurā iekļautas apstiprinātās dalībvalstu apstarošanas iekārtas un kurš minēts Direktīvas 1999/2/EK 7. panta 4. punktā.
(5)
Lēmums 2002/840/EK tādējādi būtu atbilstoši jāgroza.
(6)
Pasākumi, kas noteikti šajā lēmumā, ir pieņemti saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2002/840/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2004. gada 7. oktobrī

Labels: 18
15
17
5